Sarki Sanusi II: Al'ummar unguwar Ja'en sun nesanta kansu daga takardar korafi, zasu yi ka
Sarki Sanusi II: Al'ummar unguwar Ja'en sun nesanta kansu daga takardar korafi, zasu yi karar majalisa
30 days ago 5036 views by Naziru Dalha Taura
Al'ummar anguwan Ja'en da ke karamar hukumar Gwale ta jihar Kano ta tsame kanta daga cikin masu korafi ga majalisar jihar Kano a kan ta binciki Sarki Muhammadu Sanusi II a kan zargin karantsaye ga al'adun gargajiyar jihar Kano.
Anguwan Ja'en karkashin shugabannin anguwar a wata takardar hadin guiwa da Kwamared Tameem Bala Ja'en da Kwamared Ibrahim Yahya Ja'en suka sa hannu bayan wani taro. Sun bukaci majalisar jihar Kano da ta fito da wanda yayi korafin saboda anguwar ba ta san me wannan sunan ba.
DUBA WANNAN: Sanatan APC ya yi Alla wadai da mulkin dimokradiyya, ya yabi mulkin soji
Idan zamu tuna, a ranar 4 ga watan Maris ne majalisar jihar Kano din ga kafa kwamitin mutane 8 da zasu binciki Sarki Sanusi a kan korafin da wani Mukhtar Muhammad Ja'en ya mika gareta wanda yake zargin Sarkin da yin karantsaye ga al'adun gargajiyar jihar Kano.
Kamar yadda takardar ta ce, anguwar ta tsame kanta daga wannan korafin kuma tana jaddada biyayyarta da mubaya'a ga Sarkin Kano, Malam Muhammadu Sanusi II.
Anguwar ta kara da barazanar daukar matakin shari'a a kan majalisar jihar matukar suka kasa samar da Mukhtar Muhammad Ja'en, wanda ya kaiwa korafin.